Træfpunk Saedding

StoleGymnastik...
2025-11-10 11:45 - 12:45, 2025-11-17 11:45 - 12:45, 2025-11-24 11:45 - 12:45 (Europe/Copenhagen) | MedlemsLokalet, Sædding Centret, Fyrvej 34B, Esbjerg V, 6710, Danmark
OBS! Stole-Gymnastik starter kl. 11.45!
Foreningen arrangerer Stole-Gymnastik for kvinder – og mænd.
Har DU svært ved at komme ned på gulvet – og ikke mindst op igen – og er du interesseret i at være med til en både skånsom og alligevel effektiv træning, så er stolegymnastik lige noget for dig.
Vi viser øvelser fra nettet, med instruktion af fysioterapeuter, så øvelserne foregår på forsvarlig måde, og du inviteres til at møde op i foreningslokalet mandage kl. 12.00 – til træning, og bagefter en kop kaffe.
Ingen tilmelding – bare kig indenfor.
Efter øvelserne er der mulighed for at fortsætte og deltage i HYGGEKLUBBEN Drys Ind
– som starter i Foreningslokalet kl. 13.

Mandags - Keglebillard
2025-11-10 13:00 - 15:00, 2025-11-17 13:00 - 15:00, 2025-11-24 13:00 - 15:00 | MedlemsLokalet, Sædding Centret, Fyrvej 34B, Esbjerg V, 6710, Danmark
Mandags Keglebillard

Drys Ind og Hyg ...
2025-11-10 13:00 - 15:30, 2025-11-17 13:00 - 15:30, 2025-11-24 13:00 - 15:30 | MedlemsLokalet, Sædding Centret, Fyrvej 34B, Esbjerg V, 6710, Danmark
HYGGEKLUBBEN på mandage

Åben Drys ind og hyg et par eftermiddagstimer
Snup strikketøjet med
– ta’ et kig i bogreolen
– udfordr hinanden med et brætspil
– aftal en gang rafling
– foreslå et slag kort
– få en snak om en bog
Kort sagt:
Drys ind og hyg dig et par uforpligtende eftermiddagstimer
– der er friskbrygget kaffe at styrke dig på!
Ingen tilmelding – bare kig indenfor.

Læsekreds II
2025-11-11 10:00 - 12:00 | MedlemsLokalet, Sædding Centret, Fyrvej 34B, Esbjerg V, 6710, Danmark
Læsekreds II

Læsekredsen mødes kl. 10 i Træfpunkts lokale, hvor vi starter med en kop kaffe, mens vi taler om månedens bog – og måske hvad der ellers rører sig.
Der vælges en ny bog til næste møde, og mødet slutter ca kl 12.
—————–
Hvis nogen er interesseret i at være med i en læsekreds, så kontakt foreningen på foreningstelefonen. Måske er der plads i én af de fire læsekredse, eller der kan oprettes flere, hvis der er interesse for det.

Gratis IT-Kursus TRIN 2 - for Seniorer - IT-2-TI
2025-11-11 12:30 - 15:30, 2025-11-18 12:30 - 15:30, 2025-11-25 12:30 - 15:30 | Mødestedet, Sædding Bibliotek …, Sædding Centret, Fyrvej 34B, Esbjerg V, 6710, Danmark
I fortsættelse af forårets IT-kurser, udbydes nu i samarbejde med Seniornet.dk nye TRIN 2 kurser for deltagerne på TRIN 1, der ønsker at udvide deres færdigheder indenfor IT. Der vil også være nogle få pladser til rådighed for nogen, der allerede har basal IT-forståelse men gerne vil bygge mere på, og få kendskab til hvordan digitale redskaber kan hjælpe én i hverdagen.
Der afvikles to, sideløbende kurser over 11 gange i Mødestedet, Sædding Bibliotek, begge med start i uge 37 – VÆLG Kursus og ønsket tidspunkt ved tilmelding.
Hold IT-2-TI: Tirsdage kl. 12.30-15,30 (i ugerne 37-41 + 43-48)
Hold IT-2-TO: Torsdage kl. 08.30-11.30 (i ugerne 37-41 + 43-48)
Kurserne er gratis; men Træfpunkt Sædding opkræver et beskedent beløb til kaffe/te,forfriskninger undervejs i forløbene.

Tilmelding:
Fra fredag, den 29.august kl. 9.05 – til mandag, den 8. september kl. 12.00 – eller så længe der er ledige pladser på holdene
Desværre begrænsede pladser – max. 16 deltagere på holdene.
Der oprettes ventelister, så meld venligst afbud, hvis du bliver forhindret– på forhånd TAK.

OBS!Køber du billet til dette arrangement, accepterer du samtidig, der eventuelt kan blive fotograferet, og billederne brugt i forbindelse med omtale af arrangementet på foreningens hjemmeside, Facebook, i pressseinformationer og lignende!

Tirsdagspensionisterne - Vores Klub
2025-11-11 13:00 - 16:00, 2025-11-18 13:00 - 16:00 | MedlemsLokalet, Sædding Centret, Fyrvej 34B, Esbjerg V, 6710, Danmark
TirsdagsPensionisterne – Vores Klub
er i Træfpunkt Sæddings lokale i Centret for et hyggelige par eftermiddagstimer med hyggesnak, spil og medbragt kaffe og kage.
Nye medlemmer optages gerne i gruppen,
kontakt Else Nicolajsen, tlf. 5057 2794
elsemnicolajsen@gmail.com
– eller kig indenfor en tirsdag eftermiddag.

Onsdagsbridge - Klør 5
2025-11-12 08:00 - 17:00, 2025-11-19 08:00 - 17:00
Onsdag eftermiddag står den på Bridgespil i foreningslokalet.
Bridge er jo et strategisk og taktisk, alvorligt kortspil, som både kræver spillernes fulde opmærksomhed og stor koncentration.
Så modsat mange andre af foreningens arrangementer og aktiviteter er lydniveauet lavt, når spillerne trækker deres meldekort fra bordkanten.
Hyggen blandt spillerne står dog fuldt på højde med andre aktivitetsdeltageres.

Onsdags - Keglebillard
2025-11-12 11:00 - 12:00, 2025-11-19 11:00 - 12:00 | MedlemsLokalet, Sædding Centret, Fyrvej 34B, Esbjerg V, 6710, Danmark
Onsdags – Keglebillard

Gang i Gakkerlakkerne
2025-11-13 10:00 - 12:00 | Afgang fra Sædden Kirkes Tårn, Fyrvej, Esbjerg V, 6710
Torsdage i lige uger kl 10.00 – afgang fra Sædden Kirkes Tårn ( dog ikke helligdage)
5 – 6 km. gåtur i adstadigt tempo på stier og veje i nærområdet.
Der sluttes af med Sædden Kirke`s go`e kaffe og lidt sødt i kirkens sal til hygge og afslapning inden alle igen skilles
Pris kr. 10,-
Ingen tilmelding – mød blot op, gå med og få et par hyggelige formiddagstimer

Torsdags Keglebillard
2025-11-13 10:00 - 12:00, 2025-11-20 10:00 - 12:00 | MedlemsLokalet, Sædding Centret, Fyrvej 34B, Esbjerg V, 6710, Danmark

Læsekreds IV
2025-11-13 13:00 - 15:00 | MedlemsLokalet, Sædding Centret, Fyrvej 34B, Esbjerg V, 6710, Danmark
Læsekreds IV

mødes den 3. torsdag hver måned kl. 13 i foreningslokalet i Sædding Centret, hvor vi starter med en kop kaffe, og drøfter månedens bog, og evt. hvad der ellers rører sig.
Der vælges en ny bog til det kommende møde, og vi slutter kl. ca. 15.
———–
Hvis der er nogen, der er interesseret i at være med i en læsekreds, så kontakt foreningen på foreningstelefonen, eller pr. mail til kontor.traefpunkt@saedding.nu. – Det kan være der er plads i en af de fire læsekredse, eller der kan oprettes en ny, hvis der er interesserede nok.

FredagsKomSammen ...
2025-11-14 10:00 - 12:00, 2025-11-21 10:00 - 12:00 | Træfpunkt Sædding, Sædding Centret, Blok B, Fyrvej 34B, Danmark
FredagsKomSammen
– fast aktivitet fredag formiddage i vinterhalvåret
Der startes kl. 10.00 med en kop kaffe og et stk. franskbrød med ost.
Derefter er der mulighed for en gang dart, en pot KegleBillard, et brætspil, en gang raflinge, et slag kort – eller blot en hyggesnak.
OBS! Ingen tilmelding – du kigger blot forbi, hvis du har lyst og tid!
Pris: kr. 10 + andel til dækning af udgift til franskbrød & ost.
Birthe og Jette koordinerer og står for det praktiske.

Fredags - Keglebillard
2025-11-14 14:00 - 16:00, 2025-11-21 14:00 - 16:00 | MedlemsLokalet, Sædding Centret, Fyrvej 34B, Esbjerg V, 6710, Danmark
Fredags – Keglebillard

Tirsdags - Keglebillard
2025-11-18 10:00 - 12:00, 2025-11-25 10:00 - 12:00 | MedlemsLokalet, Sædding Centret, Fyrvej 34B, Esbjerg V, 6710, Danmark
Tirsdags – Keglebillard

Quiz og Spis
2025-11-20 16:00 - 19:30 | Platformen, Gl. Novrupvej 14, Esbjerg Ø, 6705
En hygsom efterårs- /vinterdyst på paratviden
slutter naturligvis med en Fællesspisning
Torsdag, den 20. november kl. 16.00 – ca. 19.30
Platformen, Gl. Novrupvej 14, 6705 Esbjerg Ø
(dørene åbnes kl. 15.30)
Deltagerne inddeles i hold á 3-4 personer, som er sammen om at svare
– spørgsmålene vil være en blanding om både historie og nutid.
Naturligvis er der præmier til holdet med flest korrekte svar.
Der startes med en kop eftermiddagskaffe / -te og lidt sødt, imens reglerne forklares, holdene inddeles, besvarelsesarkene udleveres
– og et prøvespørgsmål læses op, inden det for alvor går løs med løjerne.
Når alle er klar, begynder spørgsmålene, som holdene har 1,5 minut til at blive enige om svaret på.
Svaret noteres på arket og så fremdeles, til alle spørgsmål er gennemgået.
Herefter afleverer holdene deres besvarelser, og mens resultaterne kontrolleres er der mulighed for en rundvisning på Platformen.
Derefter offentliggøres de vindende hold, og alle de korrekte svar, og præmierne overrækkes. Ved evt. pointlighed mellem fler’ hold, findes vinderen ved en x-tra spørgsmålsrunde!
Til spisningen vil Tina / Hassan – Platformens egne kokke – servere:
Boeuf Bourguignon m. kartoffelmos, lækker salat og hjemmebagt brød
Hertil en øl øl/vand eller vin, og en kop kaffe eller te med småkager at slutte eftermiddagen af med.
Pris: Kr. 150,-
Køb af billet: fra søndag, den 19. oktober kl. 9.05 – til senest torsdag den 13. november kl. 18.00 – eller så længe der er ledige pladser.

Arrangementet afvikles med generøs, økonomisk støtte fra:

OBS! Når du køber billet til dette arrangement, accepterer du samtidig, der kan blive fotograferet. Billederne kan bruges i forbindelse med synliggørelse af foreningens arrangementer på f. eks. hjemmeside, i presseinfo og på Facebook.
